
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudskog savjetnika Augustina Jalšovec, u stečajnom predmetu povodom zahtjeva Financijske agencije, OIB: 85821130368, RC Zagreb, Podružnice Zagreb, Trg svibanjskih žrtava 1995. 1, Zagreb, za provedbu skraćenog stečajnog postupka nad stečajnim dužnikom EUROTURIST d.o.o. za ugostiteljstvo i prijevoz, turistička agencija, Zagreb, Međugorska 63, MBS: 080825997, OIB: 28577292192,  dana 26. rujna 2017.	

    r i j e š i o   j e

I. Obustavlja se skraćeni stečajni postupak nad stečajnim dužnikom EUROTURIST d.o.o. za ugostiteljstvo i prijevoz, turistička agencija, Zagreb, Međugorska 63, MBS: 080825997, OIB: 28577292192
	
II. Postupak će se nastaviti prema općim odredbama Stečajnog zakona.

Obrazloženje

Trgovački sud u Zagrebu 24. travnja 2017. zaprimio je zahtjev Financijske agencije, Regionalnog centra Zagreb, Podružnice Zagreb, za provedbu skraćenog stečajnog postupka, Klasa: 110-07/17-01/04, Ur.broj: 04-06-17-2275 od 20. travnja 2017. nad stečajnim dužnikom EUROTURIST d.o.o. za ugostiteljstvo i prijevoz, turistička agencija, Zagreb, Međugorska 63, MBS: 080825997, OIB: 28577292192

Visoki trgovački sud Republike Hrvatske rješenjem, broj: 31-Su-525/17-10 od 26. lipnja 2017. odredio je Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu te je Trgovački sud u Zagrebu ustupio ovome Sudu navedeni predmet na daljnje postupanje, koji je zaprimljen 13. srpnja 2017.

Nakon izvršenog uvida u sudski registar Sud je 04. kolovoza 2017. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 20. rujna 2017. sukladno čl. 16. SZ-a zaprimljen je na posebnom obrascu Prijedlog vjerovnika HŽ PUTNIČKI PRIJEVOZ  d.o.o.  Zagreb, Strojarska cesta 11, OIB: 80572192786, a koji podnesak je vjerovnik pravodobno poslao nadležnom Trgovačkom sudu dana 18. rujna 2017.g., te je istog dana vjerovnik sukladno točki 3.  Oglasa suda od dana 04. kolovoza 2017.g., uplatio  predujam u iznosu od 10.000,00 kuna radi namirenja stečajnog postupka.  Vjerovnik u prijedlogu za otvaranjem stečajnog postupka ističe kako prema predmetnom stečajnom dužniku ima tražbinu u iznosu 605.804,75 kune koja se temelji na pravomoćnoj i ovršnoj Presudi zbog ogluhe, Trgovačkog suda u Zagrebu, poslovni broj: 23.P-2058/16. Također, vjerovnik je naveo da kod stečajnog dužnika postoji stečajni razlog zato što u Očevidniku redoslijeda osnova za plaćanje koji vodi Financijska agencija stečajni dužnik ima jednu ili više evidentiranih neizvršenih osnova za plaćanje u razdoblju dužem od 60 dana koje je trebalo na temelju valjanih osnova za plaćanje, bez daljnjih pristanka dužnika, naplatiti s bilo kojeg od njegovih računa.
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               U Osijeku,  26. rujna 2017. 
Zapisničar:      
Gordana Harc
                                                                                  		              Sudac
								           Nada Roso
																				      Sudski savjetnik
							                 Augustin Jalšovec 

UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 
                                                                                                                             



D N A :
1.FINA, RC Zagreb, Podružnica Zagreb
2.Stečajni dužnik
3. HŽ Putnički prijevoz d.o.o.  
4.e-oglasna ploča suda uz Prijedlog vjerovnika za otvaranje stečajnog postupka 
(str. 9-10 spisa)
5.riješeno obustavom
6.kal. 26. listopada 2017.

